

ที่ มท ๐๘10.6/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300

 พฤศจิกายน 2566

เรื่อง ขอความร่วมมือสำรวจและตรวจสอบข้อมูลรายชื่อกองทุนแม่ของแผ่นดินในชุมชนเขตเทศบาลนคร
และเทศบาลเมือง

เรียน ผู้ว่าราชการจังหวัด ทุกจังหวัด (ยกเว้นจังหวัดบึงกาฬ)

สิ่งที่ส่งมาด้วย 1. รายชื่อชุมชนกองทุนแม่ของแผ่นดินในเขตเทศบาลนครและเทศบาลเมือง จำนวน 1 ชุด

 2. แบบรายงานข้อมูลรายชื่อชุมชนกองทุนแม่ของแผ่นดิน
ในเขตเทศบาลนครและเทศบาลเมือง จำนวน 1 ชุด

ด้วยกรมส่งเสริมการปกครองท้องถิ่นได้ร่วมกับสำนักงานคณะกรรมการป้องกันและปราบปราม
ยาเสพติด กรมการพัฒนาชุมชน กองอำนวยการรักษาความมั่นคงภายในราชอาณาจักร และกรุงเทพมหานคร
เพื่อเป็นหน่วยงานภาคีเครือข่ายในการขับเคลื่อนการดำเนินงานกองทุนแม่ของแผ่นดิน โดยกำหนดภารกิจ
และอำนาจหน้าที่ของกรมส่งเสริมการปกครองท้องถิ่นในการดำเนินงานกองทุนแม่ของแผ่นดินในส่วนที่เป็นพื้นที่
ในชุมชนเขตเทศบาลนครและเทศบาลเมือง เพื่อให้ชุนชนในเขตดังกล่าวสามารถมีส่วนร่วมในการขับเคลื่อน
การดำเนินงานกองทุนแม่ของแผ่นดินได้อย่างมีประสิทธิภาพ ซึ่งในปัจจุบันมีข้อมูลการดำเนินงานชุมชนกองทุนแม่ของแผ่นดินในเขตเทศบาลนคร เทศบาลเมือง และเมืองพัทยา ในฐานข้อมูลของสำนักงานคณะกรรมการป้องกันและปราบปรามยาเสพติด ตั้งแต่ปี 2547 - 2566 จำนวนทั้งสิ้น 1,300 ชุมชน

 กรมส่งเสริมการปกครองท้องถิ่นขอเรียนว่า ได้ตรวจสอบข้อมูลการดำเนินงานดังกล่าวข้างต้นแล้วพบว่า รายชื่อชุมชนกองทุนแม่ของแผ่นดินไม่ตรงกับรายชื่อชุมชนในเขตเทศบาลนคร เทศบาลเมือง
และเมืองพัทยาในปัจจุบัน เนื่องจากชุมชนดังกล่าวมีการเปลี่ยนแปลงชื่อ การยุบ และการรวมชุมชน ดังนั้น
เพื่อให้การดำเนินงานขับเคลื่อนกองทุนแม่ของแผ่นดินเป็นไปด้วยความเรียบร้อยและบรรลุวัตถุประสงค์
จึงขอให้จังหวัดขอความร่วมมือเทศบาลนคร เทศบาลเมือง และเมืองพัทยา จำนวน 186 แห่ง สำรวจ ตรวจสอบ และจัดทำข้อมูลรายชื่อชุมชนกองทุนแม่ของแผ่นดินให้ถูกต้องและเป็นปัจจุบัน ตามแบบรายงาน
ที่กำหนด โดยจัดส่งข้อมูลสำรวจในรูปแบบไฟล์ Excel ให้กรมส่งเสริมการปกครองท้องถิ่นทราบ ทางไปรษณีย์อิเล็กทรอนิกส์ dla08106.kongtunmae@gmail.com ภายในวันศุกร์ที่ 15 ธันวาคม 2566 รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

รอง อสถ........................

ผอ.กพส.........................

ผอ.สพศ..........................

หน.ฝ..............................

จนท................................

 (นายขจร ศรีชวโนทัย)

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาเศรษฐกิจ สังคม และคุณภาพชีวิต

ไปรษณีย์อิเล็กทรอนิกส์ saraban@dla.go.th

ผู้ประสานงาน นายปวิตร เลิศอำไพนนท์ โทร. 08 5344 2746